Kaldevatn (Odda)

Kaldevatn er en innsjø i Ullensvang kommune, sør for Midtlæger på Haukelifjell.

Innsjøen har utløp mot nord gjennom Kaldevasselva til Votna, men er regulert med dam både i nordenden og sørenden. Reguleringshøyden er 22 meter, mellom 1183 moh og 1205 moh. Sjøen har lenge vært tappa for produksjon i kraftverkene Novle, Røldal og Suldal I. Det er senere gitt konsesjon for et nytt kraftverk ved Midtlæger. Anlegget berører to automatisk fredete ferdelsveger, herunder en pilegrimsled mellom Hovden (Setesdal) og Røldal.

I forbindelse med revisjon av konsesjonsbetingelsene, ble fiskebestanden kartlagt i 2019-2022. Det ble påvist en betydelig tetthet av jevngammel fisk, trolig resultat av utsetting i 2016. Videre ble det rapportert at klimatiske og/eller vannkjemiske forhold trolig setter store begrensninger for naturlig reproduksjon.

 Referanser 
Historia om E134 over Haukelifjell 

Kategori:Innsjøer i Ullensvang
Kategori:Reservoarer i Vestland
Kategori:Suldalsvassdraget